Je Estienes, diz Chamballens, de Voitours, chevaliers, et je Rose, sa fame, faisons savoir à touz... que nous avons baillié et quité permaignablement à noble baron Jehan, conte de Bourgoigne et signour de Salins, nostre signour, une vigne que nous avions ou coste de Luyant, entre Blandens et Donblens, assise entre la vigne doudit conte, d’une part, et la vigne Girart Romain, d’autre, et le four de Donblens, que nous avons sour le chasal es enfanz de La Saule, pour trente et cinq livres d’estevenans, lesquex nous avons receu en bone pecune nombrée, tornée à nostre profit... En tesmoignaige de laquel chose, à nostre priere et à nostre requeste, li religiouse dame et honeste Merguerite, abbesse de Chestel-Challon, et Guillaume, dyens de Lons, ont mis lours seaux pendant en cex presentes lettres. Ce fut fait l’an de l’incarnation Nostre Signour qui corroit par mil CC et LXIII, ou mois d’aost.